Башҡортостанда электрохимик ҡулайламалар уйлап сығарыу Бөйөк Ватан һуғышы йылдарында 768-се Дәүләт союз заводында ( ҡара : “ Уфахимпром ” ) хлор , каустик сода , “ Водоканалтрест ” предприятиеһында ( Өфө ) — натрий гипохлориты , хлор алыу өсөн башлана . 1964 й. электрохимик ҡулайламалар Стәрлетамаҡ химия заводында ( ҡара : “ Каустик ” ) хлор , каустик сода етештереү өсөн ( А.Ф. Бондаренко , Н.Л.Володин , В.Г.Мярошников , В.Д.Успенский , В.И.Фисин , С.П. Черных , Н.Г.Яҡупов ) файҙаланыуға индерелә ; тирә-яҡ мөхитте терегөмөш менән бысратыуҙы кәметеү өсөн графит анодтарын туҙыуға сыҙамлы оксид-рутенийлы анодтарға алмаштырыу буйынса эштәр үткәрелә .